আজকের দুনিয়ায় সংবাদ প্রচারের সবচেয়ে শক্তিশালী মাধ্যম হলো সংবাদপত্র, চলতি কথায় আমরা বলি খবরের কাগজ। প্রতিদিন লাখ লাখ খবরের কাগজ প্রকাশিত হচ্ছে দুনিয়াজুড়ে। কখনো কারও মনে প্রশ্ন উঠেছে কি; এই খবরের কাগজ প্রথম আরম্ভ হলো কবে? ইতিহাসের পাতা ঘেটে জানা যায় যে, প্রায় হাজার বছর আগে চীন দেশে প্রথম খবরের কাগজ  দেখা যায়, নাম ছিল জিং পাওএর মানে হলো রাজধানীর সংবাদ। জনগণকে কিছু খবর বা ফরমান জানাবার জন্য রাজ দরবার থেকে এই খবরের কাগজ প্রকাশিত হতো। এরপর যে সংবাদপত্রের নাম পাওয়া যায় তার নাম হলো আক্তা দিউরনাল অর্থাত্ দৈনিক ঘটনাবলি। অবশ্য পুরানো ইংরেজিতে ডায়ারনাল মানেই হলো খবরের কাগজ। ইতিহাসের পাতা খুঁজে এ পর্যন্ত এই দুইখানা প্রাচীনতম সংবাদপত্রের সন্ধান পাওয়া গেছে। 